Breitingen
Brôideng (amtl. Breitingen) isch â kloinâ Gmoid em Lonedal auf dr Schwäbischâ Alb ond gheert zom Gmoids-Vrwaldongsvrband Langenau en Langnau. Schdatt Brôideng sagt mâ au Brôidengâ.

Nôchbrgmoidâ von Brôideng send Holzkirch em Nordâ, Bärâschadt em Oschdâ, Boimrschdett em Siidâ ond Weschdrschdett em Nordweschdâ. Bis auf Ulm nei sends ogfähr 15 km.

Landschaft 
Brôideng ligt an dr Lone, ond wiâ dr Nâmâ scho said, isch Brôideng an â râ recht brôidâ Schdell vom Lonedal. Em Dal hôds Wiisâ ond Äggr, ond am Roinâ zuâ Äâgâdâ odr Wald. Ondrhalb von Brôideng isch d Lone friâr oft vrsiggrd. Heid laufd dr Baach oft au no ibrs Fohlâhaus (â râ kloinâ Heehle am Rand vom Dal) naus, weil ds Wassr et bloss aus dr Karstquelle en Urspreng kommt sondrn au aus dr Klärââlag.

Gschicht 
D Brôidengr Ortsgschicht gôôd en dr Zeit nach dr Velkswandrong los, wo Alemannâ ens Lonedal kommâ send. En Ordschafdâ wo mit dr Endnong -ingen aufheerâd, hend moischends scho im 7. ond 8. Jôhrhondrd Leid gwohnt.

De ersch Urkond, wo Brôideng erwähnt isch, isch an â 1225 gschriebâ wôrâ. Em schbädâ Middlaldr ond bis 1803 hôd z Dorf zu Ulm gheerd. Mit m Reichsdeputationshauptschluss isch es wiâ de ganz Reichsschadt Ulm an Boirâ gangâ. Seid 1810 gheerd d Gmoid zu Wirddâberg.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Fuaßnote

Weblink 

Ort (Alb-Done-Kreis)